বাড়ি ফিরে এসেই দেখল সাংঘাতিক ঘটনা, এবার কীভাবে পরীক্ষা দেবে মাধ্যমিক পরীক্ষার্থী?

বাঁকুড়া- বাড়িতে আগুন লেগে পুড়ে গেল সর্বস্ব। বাদ গেল না মাধ্যমিক পরীক্ষার্থী (Secondary students) বই খাতা। পরিবারের পাশে প্রশাসন ও রাজনৈতিক নেতারা।

পরীক্ষা কেন্দ্র থেকে বাড়ি ফিরে দেখে দাউ দাউ করে জ্বলছে বাড়ি, ঘরের জিনিসপত্র, বাড়িতে থাকা বই খাতা। পড়ার ঘর পুড়ে ছাই৷ কিভাবে পরীক্ষা দেবে সে কি পড়বে বড় চিন্তায় পড়ে যায় বাঁকুড়ার (Bakura) ওন্দা থানার (Onda Thana) হরিহরপুর গ্রামের মাধ্যমিক পরীক্ষার্থী অর্পণ ধীবর। তবে খবর পেতেই মাধ্যমিক পরীক্ষার্থী পাশে দাঁয়ায় ওন্দা থানার পুলিশ ও শাসক বিরোধী সব রাজনৈতিক দল। বাঁকুড়ার ওন্দা ব্লকের হরিহরপুর গ্রামের ছাত্র অর্পন ধীবর।

আরও পড়ুন – সন্দেশখালিতে ভেঙে পড়ল কংক্রিটের সেতু, বন্ধ যাতায়াত, দেখুন কী অবস্থা

বাবা তরুণ ধীবর গাড়ি চালক। বাবা, মা ও ভাইকে নিয়ে চারজনের মাথা গোঁজার ঠাঁই ছোট্ট খড়ের বাড়ি। ইংরেজি পরীক্ষা দিয়ে বাড়ি ফিরে এসে দেখে তাদের বসবাসের একমাত্র ঠিকানা আগুনে পুড়ে ভস্মীভূত। ভস্মীভূত তার পড়াশোনার সামগ্রী। চিন্তায় পড়ে যায় পুরো পরিবার। সেই পরিবারকে সাহায্য ও প্রয়োজনীয় পড়ার বই দিয়ে সাহায্য করে পাশে দাঁড়াল ওন্দা পুলিশ ও বিভিন্ন রাজনৈতিক দলের নেতারা।